
Az európai intézményekbe vetett bizalom vizsgálata - az euró bevezetésének hatására Litvániában

A tanulmányom célja, hogy megvizsgáljam hogyan változott az Európai Parlament, az
Európai Bizottság és az Európai Központi Bank iránti bizalom Litvániában az euro
bevezetésének idején, 2014 és 2015 között, valamint az esetleges változást milyen
tényezőkkel lehet összefüggésbe hozni. Probit modellt alkalmazok, demográfiai és egyéb
kontrollváltozókkal, valamint egy euro dummy változóval, amely megmutatja, hogy az
adatok az euró bevezetése előtti vagy utáni időszakban kerültek-e összegyűjtésre.
Eredményeim azt mutatták, hogy Litvániában nőtt a bizalom 2014-ről 2015-re mindhárom
uniós intézmény esetében. A különféle specifikációkból az rajzolódik ki, hogy általában
lehet pozitív bizalmi változással összefüggésbe hozni az euró bevezetését, egyéb tényezőkre
kontrollálva. Azok a válaszadók, akik internethozzáféréssel,vagy magasabb jövedelemmel
rendelkeznek, illetve korábban már hallottak az adott intézményről inkább bíznak a három
intézményben. Az eurobevezetés körüli években látjuk, hogy az európai intézmények
fokozatosan megerősítették hitelességüket Litvániában. Előretekintve más országok
eurobevezetésére, az európai intézmények számára Litvánia példája hasznos információval
szolgálhat.



